钦定古今图书集成/明伦汇编/氏族典/第230卷 > 杨次山
## 钦定古今图书集成/明伦汇编/氏族典/第230卷 > 杨次山

按《宋史杨次山传》：“次山，字仲甫，恭圣仁烈皇后兄也。
其先开封人。曾祖全，捍京城死事。祖渐，以遗泽补官，
仕东南，家于越之上虞。次山仪状魁伟，少好学能文，
补右学生。后受职宫中，次山遂霑恩得官，积阶至武
德郎。后为贵妃，累迁带御器械，知阁门事。丐祠，除吉
州刺史，提举祐神观。后受册，除福州观察使，寻拜岳”
阳军节度使。后谒家庙，加太尉。韩𠈁胄诛，加开府仪
同三司，寻进少保，封永阳郡王。南郊恩，加少傅，充万
寿观使。致仕，加太保，授安德军、昭庆军节度使，改封
会稽郡王。次山能避权势，不预国事，时论贤之。嘉定
十二年卒，年八十一。赠太师，追封冀王。